Anjing Besar (buruj) itu apa sih? Jelaskan dalam bahasa melayu ya

Anjing Besar atau Canis Major (CMa) ialah sebuah buruj di hemisfera samawi selatan. Pada abad kedua, buruj ini disertakan dalam 48 buah buruj Ptolemy, dan dikira sesama 88 buah buruj moden. Namanya dalam bahasa Latin bermaksud "anjing (lebih) besar", berlawanan dengan Canis Minor (Anjing Kecil); kedua-dua figura kerap diwakilkan mengikuti Orion (Belantik), sang pemburu, melalui langit. Bimasakti melalui Canis Major dan beberapa buah gugusan terbuka terletak di dalam lingkungan sempadan, paling ketara M41.

Canis Major mengandungi Sirius, bintang tercerah di langit malam, dikenali sebagai "Bintang Anjing". Bintang ini adalah cerah oleh sebab kehampirannya dengan Sistem Suria kita. Berlawanan pula, bintang-bintang cerah lain dalam buruj ini merupakan bintang yang berjarak jauh dan berkekilauan tinggi. Pada magnitud 1.5, Epsilon Canis Majoris (Adhara) ialah bintang kedua tercerah dalam buruj ini dan sumber tercerah bagi sinaran ultraungu ekstrem di langit malam. Yang seterusnya dari segi kecerahan ialah bintang raksasa super kuning-putih Delta (Wezen) pada 1.8, bintang raksasa biru-putih Beta (Mirzam) pada 2.0, bintang-bintang raksasa super biru-putih Eta (Aludra) pada 2.4 dan Omicron1 pada 3.0, dan bintang dedua spektroskopik putih Zeta (Furud), juga pada 3.0. Hiper-raksasa merah VY Canis Majoris ialah salah sebuah bintang terbesar yang diketahUi, sementara bintang neutron RX J0720.4-3125 mempunyai jejari hanya sebanyak 5 km.